Missatge: Els EUA i Cuba anunciaran avui que obriran ambaixades a les seves respectives capitalsUn pas simbòlic del procés per normalitzar les relacions entre tots dos països que va començar fa sis mesos.Els Estats Units i Cuba anunciaran avui que han arribat a un acord per reestablir relacions diplomàtiques i obrir ambaixades a les respectives capitals, després de més de sis mesos de negociacions. S'espera que avui compareguin el president Barack Obama i el secretari d'Estat John Kerry, segons han explicat fonts de la Casa Blanca. Aquesta mesura arriba sis mesos després que Obama i el president cubà, Raúl Castro, fessin l'anunci històric que iniciarien un procés per restablir les relacions diplomàtiques, trencades el 1961. Des d'aleshores, hi ha hagut dues rondes formals de negociacions, dues a l'Havana i dues a Washington, per concretar l'obertura d'ambaixades en les capitals respectives. Tot i això encara hi ha temes pendents entre tots dos països com el bloqueig econòmic, comercial i financer imposat a Cuba.VÍDEOUn pas més cap a la normalitat.

Resposta: La bandera dels EUA torna a estar hissada a Cuba després de 54 anysJohn Kerry assisteix a l'acte oficial de reobertura de l'ambaixada dels Estats Units a Cuba i diu que és el moment dels acords i no de les diferènciesLa bandera dels EUA torna a estar hissada a Cuba després de 54 anys. El secretari d'Estat nord-americà, John Kerry, assisteix a l'acte oficial de reobertura de l'ambaixada dels Estats Units a Cuba i diu que és el moment dels acords i no de les diferències. Kerry ha marcat un punt d'inflexió històric amb Cuba amb la seva visita a l'Havana després de mig segle, i ha culminat així el restabliment de les relacions diplomàtiques entre tots dos països.El secretari d'Estat nord-americà ha presidit la cerimònia formal de la hissada de la bandera en un acte emotiu, enmig d'una gran expectació.Els mateixos tres "marines" que van baixar la bandera el 1961 l'han entregat perquè fos hissada en un acte en què no ha estat convidat cap membre de l'oposició.John Kerry, el primer secretari d'Estat que visita l'illa caribenya en els últims 70 anys, ha destacat que és el moment d'eliminar fronteres, de ser veïns, de coneixe'ns millor i d'intercanviar idees i negocis."Estem segurs que ha arribat el temps d'acostar-nos, com dos pobles que ja no són enemics ni rivals, sinó veïns. És el moment de desplegar les banderes, d'hissar-les, i de fer saber al món que desitgem el bé per a totes dues nacions."També ha tingut paraules per al règim cubà. Li ha demanat respecte pels drets humans i ha desitjat que algun dia Cuba visqui amb democràcia.De fet, es tracta d'un acte protocol·lari perquè la legació diplomàtica nord-americana funciona des del 20 de juliol, dia en què Cuba va hissar la seva bandera a l'ambaixada a Washington.VÍDEO